NaiveNeuron/SloPal huggingface dataset:
Budaj, Ján, poslanec NR SR (2019-03-29):
Ďakujem pekne. Pani kolegyňa, naozaj tvrdíte, že nie je v realite diskriminácia žien, ale iba v texte Istanbulského dohovoru existuje vlastne diskriminácia. Ona nás ohrozuje, vyliac sa z tohoto textu, a skutočne, že by sa tu zjavila diskriminácia násilia na ženách. Rozmýšľam, keď som vás počul, tak samozrejme, aj ja som tam započul tie známe tóny a la Zem a vek, že v akom svete, v akom vesmíre žijete, v akom úžasnom bezpečí. Chápem, ste mladá, zámožná, úspešná, vás sa toto netýka a nemáte žiaden súcit ani empatiu k tým tisíckam žien, ktorých sa to týka. Ja som presvedčený, že keby len jedna takáto žena mala byť nejakým papierom, o ktorom tu hovoríme, zachránená pred samovraždou, pred biedou, pred vyhnaním alebo mučením, alebo bitím, tak naozaj tu nebojujeme zbytočne. Vy ste v tomto prípade naozaj interpretka cudzej ideológie, ideológie, ktorá vlastne je cudzia aj skúsenosti Slovenska. Tu každý na vidieku dobre vie, že k násiliu na ženách dochádza. Každá žena vám povie, že vie o kamarátkach, ak sa sama neprizná o svojom príbehu, kde je žena vystavovaná neprimeranému násiliu, tlaku a práve pre rodové dôvody. Niekedy pre opilca manžela, ale všetci to tolerujú práve pre rodové dôvody. Tento diskurz Slovensko, verte, potrebuje. V generácii, z ktorej vy ste, ten diskurz je každému jasný. Zdá sa, že vám nie.
Gašpar, Tibor, poslanec NR SR (2023-11-23):
152. Ja budem taký rýchly, stručný, ako som povedal, ešte sa viackrát vyjadrím. Pani poslankyňa, mám čisté svedomie, neobávajte sa. Takú otázku som dostal vo väzbe od psychologičky, že či náhodou neuvažujem nad nejakými podobnými úvahami, ako je brať si život, tak som povedal, že nemám dôvod a že idem za svoju pravdu bojovať. To len aby ste vedeli. Čo sa týka tých nahrávok. Najvyšší súd už v auguste v roku 2020 povedal, že k tomu všetkému, čo zdokumentoval tím Oblúk 2, teda Oblúk 1, mám právo na prístup a po dvoch rokoch sa konečne k tým nahrávkam dostávam legálnym, zákonným spôsobom a môžem ich hodnotiť. Tú tému, ktorú ste otvorili, že či to súvisí a nesúvisí s tým, čo tu prednášam, musím vám povedať, že ja vám urobím aj môj právny názor na postup ministra vnútra v rámci toho, čo mám vystúpenie ešte v rozprave. Vy ste tu nadhodili otázku čistoty, elitnosti v konaní čurillovcov a o tom, že ide o osoby, ktoré sú ublížené, ktoré majú doma rodiny, otvárala sa tu otázka policajta Koteka, zaisťovací úkon pri používaní a zneužívaní služobného motorového vozidla, tak ja vám bližšie ozrejmím, kto je policajt Kotek a akej trestnej činnosti sa vlastne dopustil. Toto je oproti tomu len ľahký vánok. A že či to má súvis? Prosím vás, no súvis to má veľký, pretože ako som už uviedol, minister vnútra koná personálne a teraz nejdem rozoberať detaily voči policajtom, ktorí sú obvinení, ktorí sú obvinení a o tom ich obvinení treba povedať viac. Keby fungoval právny štát, ako by mal, za dva roky by už bolo rozšírené obvinenie o niekoľko desiatok nových skutkov, desiatok nových skutkov a neriešili by sme tu, či sú za tento prípad právoplatne-neprávoplatne obvinení a či majú byť alebo nemajú byť pozbavení výkonu služby. Ja sa osobne domnievam a prečítam vám to potom zo zákona o štátnej službe, oni mali byť prepustení. Z desiatich policajtov, ktorí sú obvinení sú deviati prepustení, nie pozbavení výkonu služby. To je iný inštitút, ktorý vysvetlím.
Ďuriš Nicholsonová, Lucia, podpredsedníčka NR SR (2019-06-24):
Pán poslanec Bernaťák.
Bugár, Béla, podpredseda NR SR (2017-02-14):
Pán poslanec Mihál.
Sulík, Richard, predseda NR SR (2011-06-30):
Pán poslanec Vážny, nech sa páči.
A. Belousovová, podpredsedníčka NR SR: (2007-10-23):
(Prestávka.) (Po prestávke.)
Danko, Andrej, predseda NR SR (2018-03-14):
Vážení poslanci, vážené poslankyne, ako politický boj je tvrdý a niekedy ten cynizmus a niekedy tie veci sa preháňajú. Ak ste ešte sa niektorí dokázali zasmiať na tom spadnutí, tak vás prosím o vzájomnú úctu, pretože vidieť teraz Štefana vzadu v tom stave je veľmi nepríjemné, a toto treba v spoločnosti zastaviť. Najmä vyzývam, vyzývam vás v opozícii, že ešte raz, vyzývam, vyzývam, vyzývam vás na základnú, elementárnu slušnosť. To sa týka aj spôsobu politiky, aj spôsobu komunikácie. Nevyvolávajme si zlé emócie, povzbudzujme sa a nevysmievajme sa vzájomne. Ďakujem vám veľmi pekne. (Potlesk.)
B. Bugár, podpredseda NR SR: (2004-06-23):
(Hlasovanie.) Prítomných 129 poslancov, za návrh hlasovalo 129. Konštatujem, že Národná rada tento návrh schválila. Pristúpime k hlasovaniu o návrhu na vyslovenie súhlasu Národnej rady Slovenskej republiky s pristúpením k Dohovoru vypracovanému na základe článku K.3 Zmluvy o Európskej únii o zákaze vedenia motorových vozidiel, tlač 642. Pán poslanec Buček, nech sa páči, môžete uviesť hlasovanie k tomuto bodu.
Bugár, Béla, podpredseda NR SR (2017-12-08):
Ďakujem pekne. Teraz dávam spravodajcovi z navrhnutého gestorského výboru pre sociálne veci, pánovi poslancovi Tomášovi, nech sa páči.
Baránik, Alojz, poslanec NR SR (2019-04-02):
Teraz, teraz pristúpime k hlasovaniu o pozmeňujúcom návrhu zo správy ústavnoprávneho výboru, ktorý posúva účinnosť predmetného návrhu zákona z 1. apríla na 1. jún. Gestorský výbor odporúča hlasovať o pozmeňujúcom návrhu s odporúčaním schváliť.
Pleštinská, Zita, poslankyňa NR SR (2022-09-23):
Ďakujem, pán predsedajúci. Pani predsedníčka, veľmi vám ďakujem za vašu prednesenú správu. Spomínali ste transpozíciu smernice Európskej únii. Viem len potvrdiť, že je to veľmi dôležité, aby sme ju prijali čo najrýchlejšie, pretože by nám hrozilo, zo strany Európskej únie by nám hrozili sankcie. Tí, ktorí sa rozhodnú urobiť správnu vec za nekalé praktiky oznámia, čelia aj dnes mnohým tlakom, vyhrážkam či nespravodlivým sankciám. Mali by byť podporovaní aj nami politikmi. Môžem vám za seba sľúbiť, že tak urobím. Nebola tu takáto podobná inštitúcia, ktorá by sa za nich postavila, preto vytvorenie takéhoto úradu je veľkou výzvou. Bojovať proti korupcii je čestné, spravodlivé a som veľmi rada, že v tomto kontexte vznikol aj Úrad na ochranu oznamovateľov protispoločenskej činnosti. Želám vám vo vašej práci veľa zdravia, veľa sily a vašim kolegom veľa úspešných príbehov, ktoré budú mať teda úspešný koniec. Ďakujem pekne.
Valocký, Jozef, poslanec NR SR (2014-05-28):
Pán poslanec Novotný podal pozmeňujúci návrh obsahujúci štyri body pozmeňujúceho návrhu. O prvom bode nie je možné hlasovať, lebo sme schválili bod 11 spoločnej správy. Hlasujeme o bodoch 2, 3, 4 pána poslanca Novotného z pozmeňovacieho návrhu. (Reakcia z pléna: „Námietka!“ ) Námietka?
Mezenská, Helena, poslankyňa NR SR (2015-02-05):
Ako pozícia je v poriadku, ale vadí mi ten debatný krúžok, nehnevajte sa, pán Čaplovič, vám je to možne smiešne, mne nie. (Potlesk.)
Šebej, František, poslanec NR SR (2016-06-21):
Ďakujem. Chcem pripomenúť poslancom zahraničného výboru, že spoločný výbor s brannobezpečnostným výborom na tému Medziparlamentná konferencia o európskej zahraničnej a bezpečnostnej politike bude dnes po skončení rokovania pléna.
Brocka, Július, poslanec NR SR (2011-10-11):
Zvolávam rokovanie sociálneho výboru ihneď po prerušení rokovania v pléne.
Hrnčiar, Andrej, podpredseda NR SR (2019-02-12):
Otváram všeobecnú rozpravu. Do rozpravy som dostal dve písomné prihlášky. Za klub SaS pani poslankyňa Zuzana Zimenová, ďalším prihláseným do rozpravy je pán poslanec Miroslav Sopko. O slovo požiadal navrhovateľ, nech sa páči.
Mizík, Stanislav, poslanec NR SR (2021-06-23):
Ďakujem za slovo. Áno, Rasťo, áno, ten, čo obhajuje potraty, nemôže si hovoriť, že obhajuje aj ľudské práva. Predsa, keď sa zabije ľudský tvor pred narodením, tak to nie sú ľudské práva porušované? Je to len a len egoizmus zničiť budúce detstvo, pubertu, dospelosť, prvé lásky, Vianoce a tiež aj radosť z vnúčikov toho, čo mu nebolo umožnené sa narodiť. A tie čísla, to množstvo potratov, to je otrasné číslo, to sú otrasné čísla, ďakujem.
Vitteková, Anna, poslankyňa NR SR (2014-11-27):
Ďakujem. Pán predseda, k rozprave k uvedenému návrhu zákona vystúpili traja poslanci. Pozmeňujúci návrh podali pani poslankyňa Mezenská a pán poslanec Hraško. Keďže tieto pozmeňujúce návrhy odzneli v rozprave dnes, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Susko, Boris, poslanec NR SR (2012-08-08):
Pán predseda, dajte, prosím, hlasovať o návrhu zákona ako celku v znení schváleného pozmeňovacieho a doplňujúceho návrhu s odporúčaním gestorského výboru schváliť.
Vetrák, Milan, poslanec NR SR (2020-04-07):
Zvolávam schôdzu ústavnoprávneho výboru ihneď teraz po prerušení schôdze.
Lipšic, Daniel, poslanec NR SR (2016-09-09):
Pán predsedajúci, pán predsedajúci, hovoríme o tuná právach aj poslancov. Pán, pani poslankyňa Jurinová a pán poslanec Dostál nestratili poradie. (Prerušenie vystúpenia predsedajúcim.)
Hrnčiar, Andrej, podpredseda NR SR (2019-03-29):
Námietka. Takže, prosím, prezentujte sa, prezentujme sa a hlasujme. (Hlasovanie.) Prítomných 132, za 29, proti 93, zdržalo sa 6, nehlasovali 4. Námietku sme neschválili.
Kollár, Boris, predseda NR SR (2023-03-23):
Pán poslanec Dostál.
Kéry, Marián, poslanec NR SR (2024-02-27):
Vážený pán predseda, dajte, prosím, hlasovať o tom, že Národná rada Slovenskej republiky schvaľuje vyhlásenie tak, ako je uvedené v tlači 185.
P. Gabura, poslanec: (2009-02-03):
Pán prezident Slovenskej republiky nám vrátil uvedený zákon na opätovné prerokovanie, čo vyvolalo niektoré protichodné reakcie a stanoviská, v ktorých niekedy chýba nielen odborná kompetentnosť, ale aj schopnosť prejaviť náležitú mieru kompromisu. V tejto súvislosti si dovolím poznamenať, že návrh Slovenskej národnej strany s maďarskými názvami v zátvorke nie je primeraným kompromisom, lebo spočíva na snahe násilne presadiť do maďarčiny slová, ktoré, či sa nám tak páči, alebo nie, si Maďari zatiaľ neosvojili a každé násilie v jazykovej oblasti je hrubou nespravodlivosťou, ktorá sa navyše obracia proti jej pôvodcovi. Za rozumný kompromis možno s čistým svedomím označiť práve novelu zákona, za ktorou stojí strana SMER. Miestopisné názvy v maďarčine, keďže sú súčasťou slovnej zásoby maďarčiny... (Ruch v sále. Prerušenie vystúpenia predsedajúcim.)
M. Sabolová, poslankyňa: (2003-07-02):
Z. Martináková, podpredsedníčka NR SR: Pán poslanec Hopta, faktická poznámka. Prosím o pokoj v rokovacej sále. Pán poslanec Hopta, zapnite mu, prosím, mikrofón. I. Hopta, poslanec: Vážené dámy, vážení páni. Veľmi veľa sa tu pohovorilo o právach ešte nenarodených detí. Žiaľ, práve mnohí tí, čo o tom tak často a veľmi radi hovoria, dnes vládnu našej krajine a nerobia všetko pre to, aby už narodené deti mali dôstojný život, mali kde bývať, mali možnosť bezplatne študovať, mali možnosť bezplatne chodiť na rekreácie ako kedysi, pre to, aby mali podmienky na to, aby prežili šťastné detstvo. Vážené dámy, vážení páni, chceme vám len pripomenúť, že práve za toľko kritizovaného vami socializmu sa na Slovensku rodilo viac ako 90-tisíc detí ročne. Vážené dámy, vážení páni, v minulom roku sa narodilo na Slovensku 50 841 detí, kým zomrelo 51 532 občanov. Je to aj výsledok vašej vlády, že Slovenská republika začala vymierať. Preto bol by som veľmi rád, keby sme sa zaoberali predovšetkým životnými podmienkami už narodených detí, aby sme vytvorili podmienky pre mladú generáciu, pre strednú generáciu i starších také podmienky, aby naša krajina nevymierala, aby ľudia mali prácu, aby dostávali načas výplaty, aby proste mali šťastný život. Žiaľ, namiesto toho tu riešime druhoradé problémy, ktorých možno cieľom je zakryť to, že v najbližšom období Slovenská republika alebo vaša vládna koalícia bude privatizovať ešte zvyšky štátneho nepredaného majetku, pretože štátna kasa je prázdna a neviete iným spôsobom ju naplniť než rozpredajom toho, čo sa vybudovalo za socializmu, respektívne zvyšovaním všetkých druhov cien, tovaru, ako sme sa to mohli presvedčiť na minulej schôdzi. Takže, dámy a páni, poďme riešiť naozajstné problémy občanov Slovenskej republiky a tie problémy, ktoré existujú okolo prerušeného tehotenstva, myslím si, že si ženy vyriešia samy. Ďakujem. Z. Martináková, podpredsedníčka NR SR: Pán poslanec Hopta, musím upozorniť, že faktickou poznámkou podľa rokovacieho poriadku sa reaguje na vystúpenie predrečníka. Poprosím aj ostatných, ktorí sa prihlásili s faktickými poznámkami. Pán poslanec Jarjabek.
P. Hrušovský, podpredseda NR SR: (2001-11-07):
(Hlasovanie.) Prítomných je 108 poslancov, za 27, proti 33, zdržalo sa 48. Návrh sme neschválili. E. Dolník, poslankyňa: Ďalej vystúpila pani poslankyňa Mušková, ktorá podala spolu päť pozmeňujúcich návrhov. Sú to teda pôvodne návrhy pána poslanca Šťastného, ona ich predniesla. Hlasujeme osobitne o jej prvom návrhu.
Sulík, Richard, podpredseda vlády a minister hospodárstva SR (2022-05-19):
Môžem vám ale k tomu doplniť to, že táto indexácia cien, to je vlastne to riešenie a považujem to za rozumný krok, ktorý aj podporuje strana SaS a ide v podstate o to, že keď železo zdraželo o 300 % a súčasťou, v dodávke je obsiahnuté povedzme pätnástimi percentami, tak sa to zohľadní a primerane tomu podielu môže vzrásť celková cena. Čiže tá celková cena by nevzrástla o 300 %, ale v tomto prípade o 45, keď dobre rátam. A na to, aby to mohlo byť, je naozaj nevyhnutná táto analýza, že koľko percent, o čo išlo, a stanoviť tie tzv. benchmarky. No a keď to bude, tak aj pre existujúce zmluvy sa to dá využívať.
Hufková, Eva, poslankyňa NR SR (2012-09-20):
Ďakujem, pani podpredsedníčka. Všetci vieme, pán poslanec, že voľnočasové aktivity mladých sú veľmi dôležité a najmä v súčasnej dobe, pretože sedenie pri počítačoch nie je určite plnohodnotná fyzická a psychická aktivita. V Turčianskych Tepliciach v pedagogickej a sociálnej akadémii sa študuje odbor animátor voľného času, tak ako to hovoril už v predchádzajúcich slovách pán poslanec, a preto si myslím, že animátori v súčasnej dobe majú veľkú možnosť, aby sa uplatnili v centrách voľného času v mestách, obciach, a taktiež v centrách voľného času, čo zastrešujú vyššie územné celky, čím sa zvýši zamestnanosť mladých. Nesúhlasím s vami, že takto postavený zákon, ktorý bude meniť financovanie škôl a školských zariadení bude retroaktívny a môže defraudovať celý systém financovania centier voľného času. Nechajme to na zastupiteľstvá, na starostov, primátorov miest obcí a vyšších územných celkov, ktorí sú fundovaní rozhodnúť a rozhodovať a urobia všetko pre to, aby sa deti zapojili do voľnočasových aktivít, a urobia všetko preto, aby rozsah činností voľnočasových aktivít, ale hlavne kontrola účasti žiakov na voľnočasových aktivitách a vynakladané finančné prostriedky boli v záujme detí a ich rodičov. Ďakujem.
A. Belousovová, podpredsedníčka NR SR: (2009-02-05):
Ďalej nasleduje prvé čítanie o návrhu poslancov Národnej rady Slovenskej republiky Tomáša Galbavého a Stanislava Janiša na vydanie zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov . Návrh zákona je pod tlačou 899, návrh na jeho pridelenie na prerokovanie výborom je v rozhodnutí č. 905. Teraz dávam slovo pánovi poslancovi Tomášovi Galbavému, aby návrh zákona uviedol. Nech sa páči, pán poslanec.
Poliačik, Martin, poslanec NR SR (2019-10-24):
Ja nebudem sa moc vyjadrovať k podstate toho zákona. Akože, pán Kotleba, keď sa vám rozpadá klub, tak si to riešte u seba doma. Ja nevidím dôvod, prečo by sa kvôli tomu mala meniť ústava. No celé blbosť. Len v jednej veci ste tam neuviedli pravdivú informáciu, a to je, že neexistujú nejaké vlastnosti, jak ste vy povedali, pre poslanecký klub, ktorý by, na základe ktorých by bol zvýhodnený člen poslaneckého klubu proti ostatným členom parlamentu, čo nie je pravda. Poslanecký klub má nárok na finančnú podporu od Národnej rady. Poslanecký klub je jediný, ktorý dokáže nominovať do kontrolných orgánov Národnej rady. A poslanecký klub má prístup na poslanecké grémium a teda sa zúčastňuje na riadení Národnej rady. Poslanecký klub, keď sa spojí s inými poslaneckými klubmi, môže zvolávať grémium, môže navrhovať mnohé zmeny, ktoré nezaradení poslanci navrhovať nemôžu. Tak isto môže navrhovať nové body do rokovania Národnej rady. Ak toto pre vás nie sú dostatočne silné vlastnosti, ako ste povedali, na základe ktorých je ctené to, že sa poslanci a poslankyne do klubov združujú, tak potom obávam sa, že nerozumiete tomu, akým spôsobom Národná rada funguje. Jedna vec, ktorú by sme tu, naopak, mali urobiť, je, rešpektovať presne to, čo odznelo aj od vás, aj od mnohých ľudí pred vami, že keď sa politická situácia v krajine zmení natoľko, že celá jedna pätina Národnej rady sú nezaradení poslanci, tak práve ich práva, ktorí tak isto vykonávajú svoj mandát, by mali byť rešpektované a mali by mať nejaké zastúpenie napríklad na grémiu.
Grendel, Gábor, podpredseda NR SR (2020-09-23):
(Povedané súbežne s rečníkom.) Pán poslanec, reagujte na rečníka, prosím vás, nie na ministra.
Hrnčiar, Andrej, podpredseda NR SR (2019-02-14):
Otázka č. 4 – od pána poslanca Eugena Jurzycu, ktorý sa pýta ministra práce, sociálnych vecí a rodiny Slovenskej republiky Jána Richtera: „Pán minister, podľa časopisu Trend neplatí časť u nás pracujúcich cudzincov dane a odvody. Môžete túto informáciu potvrdiť a povedať, ako to vnímate?“
P. Paška, predseda NR SR: (2006-12-12):
(Hlasovanie.) 149 prítomných, 64 za, 13 proti, 72 sa zdržalo. Ani tento pozmeňujúci návrh sme neprijali. Ďalej, pán spravodajca.
Kuffa, Štefan, poslanec NR SR (2020-12-09):
Avšak niekto, keď prirovná druhú božskú osobu ku vakcíne proti COVID-19, je to hrubý cynizmus. Toto urobil prof. Glasa, to len tak na margo tuná si dovolím tak pripomínať. Nadchádzajúcich Vianoc a Božieho narodenia, ktoré si pripomenieme onedlho, pohoršilo ma to, poviem to pravdo... pravdupovediac, a zaznelo to na kresťanskej, v kresťanskej televízii, kde univerzitný profesor prirovnal vakcínu proti COVID-19 ku druhej božskej osobe. Ale chcem k Jurajovi reagovať a povedať mu takúto skutočnosť, že z vlastnej praxe môžem povedať, ľudia sa boja najviac dvoch vecí, nie je to smrť, ale bolesti a straty ľudskej dôstojnosti. Bol som pri mnohých zomierajúcich ľuďoch, ktorí zomierali, pracoval som na hospici dlhé roky. A toto boli dva najväčšie fenomény. Musím povedať, že tá strata ľudskej dôstojnosti a tá starostlivosť o pacientov, a to nie je len to posledné obdobie, ale, by som povedal, takto strmhlav upadla, taká neľudskosť, ktorá, ktorá sa prejavuje voči ťažko chorým pacientom u nás na Slovensku, je to čosi veľmi, veľmi zlé. Ani tie najzákladnejšie zdravotné potre... zdravotnícku pomoc veľakrát, ktorú potrebujú ako títo ľudia, nemajú to, nemajú poskytnuté. Prečo to hovorím? Veľakrát o tom svedčia pacienti takí, ktorí zomierajú na preležaniny ešte stále aj dnes, na dekubity. A nie je to práve COVID, ale mnohí ľudia na Slovensku zomierajú práve kvôli COVID-u a viac tých ľudí zomrie kvôli COVID-u ako na samotný vírus COVID.
Sulík, Richard, predseda NR SR (2011-04-05):
Poprosím, poprosím o kľud v sále. Keď čítal navrhovateľ zákon, povedal body „1 a 36“. Súhlasím v tomto s pani poslankyňou Košútovou. Nie, úplne vážne. Teraz nájdeme spôsob, akým odhlasujeme body 2 až 35. (Potlesk.)
Krajčír, Ľuboš, poslanec NR SR (2021-12-07):
Vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení zákon č. 91/2010 Z. z. o podpore cestovného ruchu v znení neskorších predpisov, tlač 803, v druhom čítaní. Národná rada Slovenskej republiky uznesením č. 1161 zo 7. decembra 2021 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučil Národnej rade Slovenskej republiky schváliť: ústavnoprávny výbor uznesením č. 419 zo 7. decembra 2021, výbor pre financie a rozpočet uznesením č. 272 zo 7. decembra 2021 a výbor pre hospodárske záležitosti uznesením č. 263 zo 7. decembra 2021. Z uznesení výborov Národnej rady Slovenskej republiky uvedených pod bodom III tejto spoločnej správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení zákon č. 91/2010 Z. z. o podpore cestovného ruchu v znení neskorších predpisov, tlač 803, schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 265 zo 7. decembra 2021. Týmto uznesením ma výbor zároveň poveril predložiť návrh v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Laurenčík, Milan, podpredseda NR SR (2021-02-25):
Faktickú poznámku má aj pán poslanec Ľuboš Krajčír, nech sa páči.
Novotný, Viliam, poslanec NR SR (2011-06-29):
Ďakujem pekne za slovo. Pán poslanec Ondruš, hovorili ste, že rozdiel medzi predchádzajúcou a súčasnou vládou je v prístupe vládnej moci k zdravotníkom. Nesúhlasím v tomto s vami. Priznám sa, že lovím v pamäti, ale nepamätám si brífing, na ktorom by pán premiér Fico stál vedľa prezidentky Slovenskej komory sestier a pôrodných asistentiek alebo prezidenta inej zdravotníckej organizácie alebo komory a spolu riešili problémy. Ale pamätám si takýto brífing v podaní premiérky Radičovej a prezidentky Slovenskej komory sestier a pôrodných asistentiek. Táto vláda má naozaj úprimný záujem riešiť tieto problémy. A dôkazom toho je, že 17. mája prišla petícia do Národnej rady. Je 29. júna a za šesť týždňov, za šesť týždňov máme uznesenie vlády s návrhom konkrétnych riešení, máme uznesenie výboru, máme návrh uznesenia pléna Národnej rady a máme konkrétne pozmeňujúce návrhy k trom zo siedmich požiadaviek pripravené na schválenie pri prerokovaní Zákonníka práce. Toto je odpoveď na nie celkom pravdivé obvinenia, ktoré ste povedali. Pán poslanec, pochválili ste sa tým, že za predchádzajúcej vlády priemerná mzda sestier bola vyššia, dosiahli ste vyššiu priemernú mzdu, ako bola priemerná mzda v národnom hospodárstve. Ale, žiaľ, spôsobil to rast miezd len v zariadeniach, ktorých zriaďovateľom bolo ministerstvo zdravotníctva. Pán poslanec Ondruš, opýtam sa vás na to, na čo som sa pýtal aj pána poslanca Rašiho: Vy ste silne sociálne cítiaci poslanec, vám naozaj nevadilo, že za vlády strany SMER boli v tejto krajine zdravotné sestry, ktoré zarábali 290 eur mesačnú mzdu? Za vašej vlády takéto sestry boli. A nám zazlievate, že tieto sestry chceme Zákonníkom práce ochrániť, pretože Zákonník práce má chrániť najslabších?
Poliačik, Martin, poslanec NR SR (2014-09-09):
Pán predseda, chcem len upozorniť, že ste dali mylne hlasovať o mojom procedurálnom návrhu pred začatím schôdze a nepočuli ste, keď som vám hovoril, že to je mylné. Vy ste hovorili, že hlasujeme o tom, že pán Poliačik je proti vianočným príspevkom. Ja som však dával vyradiť bod č. 1, čo je skrátené legislatívne konanie, pre ktoré neexistujú legitímne dôvody. Ja som sa o vecnej stránke tohto návrhu vôbec nerozprával a nerozumiem, prečo sme hlasovali o tom, aby sa vyradili vianočné príspevky, keď ja som hovoril iba o tom, aby sa vyradilo skrátené legislatívne konanie. Takže buď o tom hlasujme znovu, alebo sa... (Prerušenie vystúpenia predsedajúcim.)
Jurinová, Erika, poslankyňa NR SR (2017-09-06):
Presunuté na stredu.
Počiatek, Ján, minister dopravy, výstavby a regionálneho rozvoja SR (2014-01-28):
Ďakujem za slovo. Vážený pán predsedajúci, vážené dámy, vážení páni, dovoľte mi, aby som uviedol v druhom čítaní vládny návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Cieľom návrhu zákona je: 1. vykonanie Európskej dohody o medzinárodnej preprave nebezpečného tovaru po vnútrozemských vodných cestách v znení z roku 2013, 2. nariadenia Európskeho parlamentu a Rady č. 1177/2010 o právach cestujúcich v námornej a vnútrozemskej vodnej doprave, ktorými sa mení a dopĺňa nariadenie ES 2006/2004 a 3. nariadení Komisie súvisiacich s implementáciou riečnych informačných služieb, nariadenie Komisie č. 164/2010 o technických špecifikáciách pre elektronické hlásenie lodí, nariadenie Komisie č. 416/2007 týkajúce sa technických špecifikácií plavebných správ pre veliteľov lodí a nariadenie Komisie č. 415/2007 týkajúce sa technických špecifikácií lokalizácie plavidiel a sledovania ich dráhy. Návrhom zákona sa zosúlaďujú aj úkony nášho plavebného orgánu s plavebnými orgánmi štátov Rýnskej komisie na základe administratívnych dohôd podpísaných medzi ministerstvom dopravy, výstavby a regionálneho rozvoja a Rýnskou komisiou. Ďakujem za slovo. Skončil som.
V. Veteška, podpredseda NR SR: (2005-10-26):
D. Bollová, poslankyňa: Ďakujem pekne, pán predsedajúci. Chcela by som podporiť, respektíve doplniť konkrétnosťou vystúpenie môjho kolegu Fajnora. Medzi politických väznov v Ilave v roku 1943 patril môj starý otec. Súhlasím s návrhom poslanca Fajnora, aby bol návrh prepracovaný. Ak pani predkladateľka vychádza z pocitov, na základe informácií jedného človeka, i ja mám záujem, aby môj starý otec bol, hoci je dávno mŕtvy, morálne odškodnený. Pretože odškodné nik z nás potomkov žiadať nebude. A nie iba on, i všetci jeho súčasníci. Preto, pani Demeterová, váš návrh nie je volaním po spravodlivosti, ale volaním po imaginárnej pomste imaginárnemu nepriateľovi. Ďakujem.
B. Bugár, podpredseda NR SR: (2005-02-09):
(Hlasovanie.) Prítomných 133 poslancov, za návrh 132, zdržal sa 1. Konštatujem, že tento návrh pána poslanca Blanára sme schválili. Ďalej, pán poslanec. I. Harna, poslanec: Ďalej budeme hlasovať o doplňujúcich a pozmeňujúcich návrhoch pani poslankyne Štrofovej. Nie je tu, takže ja by som, keď dovolíte, navrhol, aby sme o bodoch 1 a 3 hlasovali osobitne, ale spolu a o ostatných tiež spolu.
Kéry, Marián, poslanec NR SR (2018-11-29):
Pán predseda, dajte teraz hlasovať o pozmeňujúcom návrhu, ktorý predložil pán poslanec Uhrík.
Číž, Miroslav, podpredseda NR SR (2015-11-11):
Ďakujem. S faktickou poznámkou sa hlási pán poslanec Zajac. Pokiaľ nikto iný sa nehlási s faktickou poznámkou, uzatváram možnosť prihlásiť sa s faktickou poznámkou. Máte slovo, pán poslanec.
Hrušovský, Pavol, podpredseda NR SR (2011-03-29):
Je všeobecný súhlas, aby sme dokončili faktické a prerušili? (Ruch v sále.) Tak prerušujem, páni poslanci, rokovanie, keďže ste nechceli vyhovieť. Tak áno alebo nie? (Súhlasná reakcia pléna.) Pán poslanec Želiezka.
Linhart, Patrick, poslanec NR SR (2021-11-04):
Ďakujem za slovo, pán predseda. Ja by som ťa, pán poslanec Kuffa, len chcel poopraviť v jednom slovíčku, my nemáme rozpory v koalícii. My sme fungujúca koalícia. My máme iné názory, takže ja som dnes demonštroval svoj iný názor. Demonštroval som spôsobom, akým som ho demonštroval. Sme zoskupenie rôznych poslancov, máme rôzne filozofie, máme rôzne názory, sú tu liberáli, sú tu libertáli, sú tu konzervatívci a tak ďalej, no a jednoducho každý si môže vysloviť svoj názor. A to je tá krása slobody názoru, ktorý si môžeme my vysloviť, takže, prosím ťa, ako nedávaj tam slovíčka, nepodsúvaj slovíčka, že máme rozpory v koalícii. My nemáme. A strana alebo hnutie SME RODINA sa vždy postaví za ľudí, a keď vidí nejakú krivdu niekde, že sa spácha nejaká krivda, no tak sa postavíme za ľudí. To je proste naše právo a náš postoj, pomoc obyvateľstvu a ja by som to teda nenazýval rozpormi v koalícii. Je to náš jednoducho postoj, je to naša filozofia a je to náš názor. Ďakujem pekne.
Gašpar, Tibor, podpredseda NR SR (2024-09-17):
Ďakujem navrhovateľovi. Dávam slovo spoločnému spravodajcovi z výboru pre pôdohospodárstvo a životné prostredie pánovi poslancovi Kvorkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, máte slovo.
Laššáková, Jana, podpredsedníčka NR SR (2013-10-22):
Na vstúpenie pána poslanca s faktickými poznámkami páni poslanci Jarjabek, Fitz, Senko. Končím možnosť prihlásiť sa sa faktickými poznámkami. Nech sa páči, pán predseda výboru.
Grendel, Gábor, podpredseda NR SR (2022-06-15):
Otváram všeobecnú rozpravu, do ktorej sa písomne nikto neprihlásil. Pýtam sa, či sa chce niekto do rozpravy prihlásiť ústne. Nikto. Vyhlasujem rozpravu za skončenú. Chce zaujať záverečné slovo... (Reakcia z pléna.) Do rozpravy? Aha, ospravedlňujem sa, tak som to prepočul. Takže sme v rozprave, ale končím možnosť prihlásiť sa ústne do rozpravy. Ako jediná vystúpi pani poslankyňa Zemanová ako navrhovateľka, nech sa páči.
P. Paška, predseda NR SR: (2009-10-22):
(Hlasovanie.) 129 prítomných, 50 za, 59 proti, 18 sa zdržalo, 2 nehlasovali. Konštatujem, že nebudeme pokračovať v rokovaní o tomto návrhu. Pán poslanec Kvorka uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Je to tlač 1291. Upozorňujem, že sme v skrátenom legislatívnom konaní.
Sulík, Richard, podpredseda vlády a minister hospodárstva SR (2020-05-20):
Ďakujem pekne za slovo. Tak áno, toto je moja vina, ja som to, čo som povedal, mal som povedať neskôr v tom ďalšom bode a teraz ide naozaj o to skrátené legislatívne konanie, takže výtka pána kolegu Kamenického je namieste. To, prečo sme sa rozhodli ísť do skráteného legislatívneho konania, má ten dôvod, že hrozia značné hospodárske škody, a konkrétne také, že ak by sme neprišli dostatočne rýchlo s týmto riešením, tak cestovné kancelárie by podľa platného práva začali žiadať doplatenie do ceny zájazdu od svojich klientov, mali by na to plné právo. Samozrejme, klienti by neplatili, lebo oni, oni nechcú cestovať, veľa z nich sa zľaklo, veľa z nich nemôže ani cestovať do tých destinácií. Situácia by sa ešte viac zamotala a tam naozaj rozhodujú týždne, to myslím si, že každému súdnemu človeku je jasné, a viedlo by to, urýchlili by sme alebo zvýšili by sme pravdepodobnosť krachu, bankrotu veľkého množstva cestovných kancelárií. Nechceme toto dopustiť, a preto, aj keď si uvedomujem, že to riešenie, vznik samotného riešenia mohlo byť už skôr, no tak je teraz, teraz sme sa dohodli, a preto chcem poprosiť Národnú radu o to, aby súhlasila so skrátením legislatívnym konaním. Mám zapísané aj ďalšie poznámky na to, čo tu odznelo, ale k tomu sa vyjadrím pri uvádzaní už samotného zákonu. Ďakujem.
Hort, Milan, podpredseda NR SR (2010-10-19):
Posledný s faktickou poznámkou sa prihlásil pán poslanec Igor Matovič, nech sa páči.
P. Paška, predseda NR SR: (2008-05-21):
(Hlasovanie.) 143 prítomných, 82 za, 49 proti, 12 sa zdržalo. Konštatujem, že sme schválili návrh uznesenia . Pán poslanec Pelegrini uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní v znení neskorších predpisov. Je to tlač 555.
P. Paška, predseda NR SR: (2009-02-11):
(Hlasovanie.) 144 prítomných, 142 za, 2 nehlasovali. Návrh sme postúpili do druhého čítania.
Mizík, Stanislav, poslanec NR SR (2023-05-03):
Ďakujem za slovo. Pán Dostál, podľa mňa je zvrátené montovať infláciu do procesu riešenia a trestania, kradnutia či zlodejín všelijakých. Mne sa snáď sníva! Prispôsobiť proces kradnutia zlodejov inflácii, čo je fenomén a pojem finančný, ekonomický, to už je výkon hodný Einsteina a celého tohto nepodareného zákona. A tie vaše odôvodnenia priemerných dôchodkov vtedy a teraz a k tomu prispôsobovať výšku zlodejiny, ktorá buď bude trestný čin, alebo bude priestupok, to je teda maximálny divný postup, aspoň pre mňa. A pre mňa je jednoducho zlodej zlodejom a tento zákon je zmiernenie trestov pre zlodejov malých, čo kradnú rádovo v stovkách eur, až po elitu v bielych golieroch, ktorí majú na rováši státisíce, keď nie milióny. Všetko to je len zmiernenie trestov pre nich. Ďakujem za slovo.
Mikloško, Jozef, poslanec NR SR (2014-02-07):
....procedúra...
Hlina, Alojz, poslanec NR SR (2015-12-01):
Ďakujem pekne. Stručne povedané, to by naozaj chcelo, pokiaľ by sme žili v krajine, kde platia určité pravidlá a politickí lídri ich aj vnútorne v sebe majú. Niektoré veci sa nedajú naučiť. Ale keď to človek pozorne počúva, tak by sa to možno opakovaním tvrdým dalo. Všimnite si, že u nás to nikto nezvládol, nikto nezvládol to štátničenie, hej, ako dopadli politickí lídri. Slota je v staničnej krčme. Mečiar páli marhuľovicu niekde na lazoch, hej. Jedine ešte pán Dzurinda ešte niekde, myslím, konzultuje. A dopadne tak aj váš premiér. Je teda aj môj, ale teda on je príslušný ku vám, lebo nie je schopný štátnického pohľadu, proste len a len k sebe, len a len k svojim. Toto bola krásna téma, kde sme mohli vyhľadať signál, že je dobré, sme takí, akí sme, ale pokiaľ ide o túto krajinu, že sme schopní si aj sadnúť za jeden stôl a vyslať ten signál nie rozpačitý, ale jasný, z Úradu vlády. Pozrite sa, lenže vy to neurobíte, proste máte tú malosť v sebe. To chýba. Presne aj tak dopadne premiér Robert Fico, že nie je štátnikom. Proste to nie je liga Adenauer, de Gaulle, Churchill, žiaľ, ešte to proste ani nebude. Skončí možno ako Mečiar, bude hrať niekde, štepiť stromčeky, neviem, ako to bude robiť, to je jedno. Ale proste všímate si to? Toto krásne mohlo dopadnúť. Toto mohla byť téma. Však čo by sa vám stalo, koľko z tej glorioly by vám spadlo, keby ste zavolali predsedov parlamentných strán na Úrad vlády a povedali: „Poďme prijať nejaké stanovisko k tomu.“ A vyriešením tohto znova ako tigre a levy by sme sa pustili do seba v predvolebnej kampani. Ale pre túto veľkú vec proste to máme v sebe.“ No, vidíte, nemáte to v sebe. Znova je to len takýto hrozný boj.
Laššáková, Jana, podpredsedníčka NR SR (2013-12-12):
Pán minister, chcete odpovedať na doplňujúcu otázku? Nech sa páči.
Kondrót, Maroš, poslanec NR SR (2014-03-20):
Dajte, prosím, hlasovať o pozmeňujúcom návrhu pani poslankyne Mezenskej č. 1.
Paška, Pavol, poslanec NR SR (2011-09-13):
Pán poslanec, pán kolega Zajac, politický systém na Slovensku neuveriteľne znervóznel po vašich vyhláseniach pri vašom zásadnom vplyve, ale budem používať teraz vážne vašu terminológiu. Hovorili ste o nejakej neuveriteľnej záťaži. No, najväčšou záťažou po skončení tohto volebného obdobia bude, ako vás dostať z parlamentu, kam ste sa dostali, tým najväčším volebným podvodom, ktorý prebehol v dejinách slovenského parlamentarizmu. Vy ste minule vykrikovali tu niekomu z kolegov, že ste mali 12 000 hlasov alebo koľko, myslím, že ja si nepamätám, ja sám som mal na treťom mieste 220-tisíc alebo koľko a pekne v pokore sedím v opozícii a nemám ambíciu vystupovať ako moc. Vy jednoducho ste zneužili volebný zákon a jednoducho tu sedíte na základe podvodu. Pokiaľ budete poslancom MOST-u – HÍD a budete súčasťou vládnej moci, robte, čo chcete, a tárajte, čo chcete, ale nebudete tu vystupovať ako politický subjekt. Pred bránami parlamentu zostali politické subjekty, ktoré dostali 100-tisíc a viac hlasov a nemajú možnosť, aby ich tu niekto reprezentoval. A k tej izolácii a k tým škandálom. No, nemal som pocit tej izolácie, bol som predsedom parlamentu, keď som okamžite prevzal funkciu predsedu konferencie všetkých predsedov parlamentov Európskej únie, tu sedelo 43 predsedov parlamentov Európskej únie. Ja som navrhol mechanizmus tzv. bratislavský, ktorý si všetci osvojili a ktorý pomohol vyriešiť lisabonskú krízu a prijať Lisabonskú zmluvu, vážený pán poslanec! My sme prijali euro, nemal som pocit, že sme v izolácii. My sme vytvoril Schengen, ľudia dnes cestujú z východu až po Lisabon, nemal som pocit, prijímali ma králi európskych krajín, sedel som s pánom Barrosom, s pánom predsedom Európskeho parlamentu, tu pán Lammert, predseda Bundestagu, pán Frattini, predseda talianskeho senátu vystupoval, nemal som žiadny pocit. Ak máte pocit izolácie, pán Zajac, odíďte tam, kde ste boli doposiaľ. Ďakujem. (Potlesk.)
Glváč, Martin, podpredseda NR SR (2016-04-21):
Pán poslanec Gröhling.
J. Baška, poslanec: (2003-11-05):
Zdôvodnenie: Popri všeobecne dokumentovaných prednostiach o potrebe umiestnenia sídla obvodnej štátnej správy v meste Púchov pre oblasť životného prostredia sú najdôležitejšími podpornými dôvodmi tieto: Je tu sústredený priemysel s výrazne negatívnym vplyvom na životné prostredie, ťažká chémia, veľkovýrobné poľnohospodárske a potravinárske podniky, čo si vyžaduje mimoriadnu súčinnosť a operatívnosť štátnej správy na miestnej úrovni. Oblasť Púchova je vybranou lokalitou pre zriadenie priemyselného parku a s tým súvisiacou potrebou riešenia infraštruktúrnych a environmentálnych súvislostí v širokom rozsahu. So zreteľom na všetky uvedené kritériá a geografickú polohu mesta Púchov by bolo najvýhodnejšie pre občanov, aby sídlo úradu životného prostredia s pôsobnosťou pre okresy Púchov, Považská Bystrica bolo v Púchove. Ďakujem za slovo, pán predsedajúci.
Kollár, Boris, predseda NR SR (2022-12-08):
S procedurálnym návrhom vystúpi pani poslankyňa Zemanová.
Mesterová, Zuzana, poslankyňa NR SR (2024-06-13):
Ďakujem pekne za slovo, pán predsedajúci. Opäť sme pri téme skrátených legislatívnych konaní a ďakujem pánovi poslancovi Krátkemu, že urobil taký rešerš toho, čo sa tu udialo za necelý rok. No ono tieto dôvody, aj ktoré zazneli vo faktických poznámkach, sú síce politické dôvody, prečo je tých skrátených legislatívnych konaní toľko, ale ony neobstoja pred zákonom, lebo zákon jasne hovorí, za akých dôvodov môže byť skrátené legislatívne konanie použité, je to mimoriadny proces. A ono riadny legislatívny proces nie je len na to, aby tá právna úprava bola kvalitná, aby prešla testom a všetkými rezortmi, ale aj na to, že zákon je výsledok celospoločenskej dohody o tom, ako sa riadia vzťahy v krajine, o ktorom hlasujú predstavitelia v Národnej rade, ktorí zastupujú občanov a občianky tejto krajiny, a vy týmto skráteným legislatívnym konaním vlastne uberáte práva občanom podieľať sa na tvorbe noriem, ktoré regulujú ich vzťahy. Už by sme s tým naozaj mohli prestať, lebo toto nie je len o tom, ako rýchlo niečo prijať. Je to taká vyslovene neúcta k tomuto štátu a k ľuďom, ktorí nám zverili moc. Ďakujem pekne.
Svrček, Miloš, poslanec NR SR (2021-07-23):
Ďakujem za slovo. Pán poslanec, samozrejme, vakcinovanie a delenie ľudí na očkovaných, neočkovaných je určite veľmi búrlivou témou, emočnou. Vyvoláva veľké emócie, ani sa tomu nečudujem, pretože delenie ľudí na rovných a rovnejších, si myslím, že v právnom a demokratickom štáte 21. storočia, ešte v členskom štáte Európskej únie nemá obdobu. A ja len pre vašu informáciu, vo Francúzsku alebo v Grécku už vyšli informácie, prezident Macron sa vyjadril, že povinné očkovanie musí byť pre zdravotníkov, pre ošetrovateľov. Som rád, že včera sa opozitne vyjadril proti tomuto návrhu v Českej republike premiér Babiš, ktorý povedal, že nevie si to predstaviť. To isté na Slovensku, neviem si to predstaviť. Prečo nejdeme aj otvoriť otázky typu, že ľudia s dostatkom nameraných protilátok by boli pokladaní za bezinfekčných? Na nich sa úplne zabúda. Tí, ktorí prekonali COVID, majú dostatok protilátok, prečo nie sú pokladaní tiež za bezinfekčných. Prečo ideme otvárať takéto otázky? Je absolútne potrebné pripustiť, že na túto tému nevládne jednotný názor ani medzi odborníkmi. Však mnohým ľuďom, pokiaľ aj z môjho prostredia mi hovoria, že no, mne lekár povedal, máš dostatok protilátok, nemusíš sa dať očkovať. Potom idem k ďalšiemu doktorovi, ten hovoril svojim pacientom, musíte sa dať zaočkovať, lebo nikde nevyjdete. No tak raz hovoria doktori toto, druhýkrát hovoria doktori toto, čiže zase delíme ľudí na jednu skupinu, na druhú skupinu. Ale problém je aj v tom, že dosiaľ nebola stanovená jasná hranica protilátok, od ktorej je človek po prekonaní ochorenia chránený. Ale veľmi dobre ste tu spomenuli aj jednu takú zásadnú vec, pri deťoch je povinné očkovanie. A v prípade, ak nedajú rodičia svoje dieťa zaočkovať, tak dostanete sankciu 250 alebo 300 euro. Tak to poďme spraviť aj pri COVID-e. Jednoducho si v tom názore, že nechceš sa dať zaočkovať, dostaneš sankciu 200 euro... (Prerušenie vystúpenia časomerom.)
Blaha, Ľuboš, poslanec NR SR (2021-09-30):
Ďakujem pekne pánovi poslancovi Borisovi Suskovi za veľmi odborný prejav. Upozornil na to, že obvinenie neznamená, že niekto spáchal trestný čin, a to je veľmi dôležité. Ale všimnite si, že tak vládni politici, ako aj liberálne médiá v prípade Milana Lučanského, ale aj v prípade pána Pčolinského, ale aj v prípade Tibora Gašpara a v prípade prakticky všetkých, tu už vopredu, vopred na základe svedectiev zjavne narafičených kajúcnikov, tu už vytvárali ilúziu, že všetko sú to vinní ľudia, všetko sú to zločinci, kriminálnici. A potom tu chodí a rozpráva Matovič o hydrách, o mafiách a podobné nezmysly. Ale v prípade príslušníkov NAKA, tzv. čurillovskej mafie, kde nemáme k dispozícii len kajúcnikov, ale odposluchy, kde sa jasne ukazuje, že tu bol systém manipulovaných výpovedí, systém narafičených udavačov, tak v takom prípade zrazu sa tu tára, že oni sú nevinní. Dokonca chodí Daniel Lipšic ako špeciálny prokurátor po médiách a tvrdí, že sú nevinní. Veď to je absolútne marenie spravodlivosti. Ale tu aspoň vidíme ten dvojaký meter, rovnako ako sme ho videli pri Monike Tódovej. Stačil jeden deň alebo dva dni, že bola obvinená, okamžite obrovské, palcové titulky všetkých médií, že je nevinná. Ako to vedeli? A okamžite obrovský nátlak na prokuratúru, až kým prokuratúra nepodľahla a nevzdala to. Takýmto spôsobom ale spravodlivosť, preboha, fungovať nemôže. Takto nemôže fungovať – padni, komu padni. Boris Susko veľmi dobre upozornil aj na to, ako je tá pracovná skupina o § 363 účelová. A ja sa len tak pýtam, že nabudúce, keď nejaký sudca rozhodne inak, ako si predstavuje tuto Matovič a vládna koalícia, tak čo? Tak zrušíme súdy? Vytvoríme pracovnú skupinu, že rušíme deľbu moci, a rozhodovať bude iba inkvizičný tribunál na čele s Tódovou, Záleskou, Klimentom a Matovičom? To takto chce fungovať Slovenská republika v 21. storočí? Odmietame toto smerovanie k totalite, totalite. Odmietame takéto čistky, ktoré sa tu nediali ani za Šaňa Macha. Toto je naozaj hanba.
Hrnčiar, Andrej, podpredseda NR SR (2018-09-20):
Ďalšiu otázku položila poslankyňa Zuzana Zimenová ministerke školstva, vedy, výskumu a športu Slovenskej republiky Martine Lubyovej, takže, pán minister, zostaňte na svojom mieste: „Pani ministerka, podľa medializovaných informácií sa Základná škola Dve ruky presťahovala z Banskej Bystrice do rodinného domu v Očovej bez toho, aby túto zmenu formálne oznámila a naďalej uvádza ako svoju oficiálnu adresu Magurská 16 v Banskej Bystrici napriek tomu, že škola už nemá tieto priestory v prenájme. Pani ministerka, má váš rezort informácie, kde sa vlastne žiaci tejto školy učia a za akých podmienok? Vie, koľko žiakov je v škole riadne zapísaných v tomto školskom roku, koľko z nich si plní povinnú školskú dochádzku denne a koľko je v domácom vzdelávaní?“
V. Veteška, podpredseda NR SR: (2006-03-15):
Budeme pokračovať v rokovaní o vládnom návrhu zákona, ktorým sa mení a dopĺňa zákon č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Vládny návrh zákona ste dostali ako tlač 1494. Návrh na jeho pridelenie na prerokovanie výborom máte v rozhodnutí č. 1543. Ešte raz žiadam pána podpredsedu vlády a ministra financií, aby aj tento návrh zákona uviedol.
Novotný, Viliam, poslanec NR SR (2014-11-10):
Ďakujem pekne. Myslím, že tak ako začal pán poslanec Frešo, začal dobre, keď hovoril o tom, akých skutočných odborníkov nominuje strana SMER do slovenských nemocníc. Ale naozaj tá prvá časť, pred tým, ako začal byť člen, bývalý člen správnej rady neziskovej organizácie – nemocnica Piešťany vulgárny, bol veľmi zaujímavý a znovu mi to celkom nie je jasné. Tento odborník, raper Ego hovoril o tom, že piešťanská nemocnica má nové, kvalitné cétečko. Pán premiér Fico hovorí, že nič nebolo dodané a nič nebolo zaplatené. Jeden z týchto dvoch sa mýli. Teraz si nie som istý, či Fico alebo Ego. Budeme tam musieť ísť na poslanecký prieskum, aby sme to naozaj na tvári miesta zistili. Tá moja druhá poznámka k vystúpeniu predrečníka je tá, že mne tu stále naozaj chýba pán premiér Fico. Pamätám sa na to, ako SMER odvolával pani premiérku Radičovú a pán Paška alebo pán Fico okamžite prerušovali schôdzu, stačilo, že pani premiérka odišla na toaletu po niekoľkých hodinách. Pán premiér tu celé hodiny nie je. Ale čo mi vadí úplne najviac, je, že včera vystúpil novopečený minister zdravotníctva pán Čislák a povedal, ako mu hrozne záleží na prešetrení nielen kauzy piešťanskej nemocnice, ale aj všetkých ostatných podozrení, a dnes tu celý deň nie je. Kde je minister zdravotníctva? Jeho nezaujíma názor opozície na situáciu v zdravotníctve? On nechce počuť závažné podozrenia, ktoré tu komunikujeme v priebehu tejto schôdze? Ja som rád, že tu sedí aspoň pán minister Borec, ale musím povedať, že je to málo, je to trošku málo na to, že odvolávame predsedu vlády Roberta Fica za priznanie tunelovania slovenského... (Vystúpenie prerušené časomerom.)
Pellegrini, Peter, predseda NR SR (2015-12-02):
Prezentujme sa a hlasujme. (Hlasovanie.) Prítomných 129 poslancov, za hlasovalo 47, proti bolo 15, zdržalo sa 67. Neschválili sme tento návrh. Budeme hlasovať o ďalšom návrhu pána poslanca Lipšica a Matoviča na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývanie (tlač 1834). Dávam opäť slovo pani poslankyni Mezenskej, aby uviedla hlasovanie. Je to bod 122 schváleného programu. (Hlasovanie o návrhu poslancov Národnej rady Slovenskej republiky Daniela Lipšica a Igora Matoviča na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania , tlač 1834.)
Bugár, Béla, podpredseda NR SR (2016-04-22):
Naučíte sa.
Uhrík, Milan, poslanec NR SR (2018-09-18):
Ďakujem za slovo. Vážený pán Kollár, vážený celý klub v podstate SME RODINA, myslím si, že budem hovoriť za všetkých našich poslancov, ak poviem, že tento návrh zákona, samozrejme, vítame a podporíme. Ono v skutočnosti je to veľmi podobný návrh zákona, aký sme dávali my. Bola to novela zákona tiež o dani z príjmu, kedy sme ten istý cieľ, v podstate tie daňové prázdniny, chceli dosiahnuť navyšovaním daňového bonusu. A to teraz nehovorím preto, že by som vás nejako, že by som chcel nejako vyzdvihovať nás v tomto príspevku, ale skôr preto, že vítam, že konečne prichádzajú ďalšie a ďalšie strany, a verím tomu, že postupne, keď takéto návrhy sa tu budú čoraz častejšie opakovať a ak takéto návrhy zákonov budú v platnosti aj v okolitých krajinách, ako sme spomínali, už v Poľsku, Rakúsku, Maďarsku sa tieto návrhy v rôznych obdobiach naozaj dostávajú do praxe, tak jednoducho, ak aj tie návrhy naše možno neprejdú ako opozičné, ale minimálne sa vytvorí nejaký tlak, nejaká spoločenská požiadavka na vládne strany, na vládnu koalíciu, že toto je téma, ktorou sa treba zaoberať, a téma, ktorú treba veľmi akútne riešiť. A skôr či neskôr jednoducho musí, musí prísť k prelomeniu tej bariéry a k prijatiu nejakých opatrení na podporu pôrodnosti slušných slovenských rodín. Ďakujem pekne.
Paška, Pavol, predseda NR SR (2012-12-05):
Pán poslanec Varga.
Glváč, Martin, podpredseda NR SR (2018-02-07):
Ďakujem. S faktickými poznámkami nikto. Končím možnosť prihlásiť sa. Pani poslankyňa Zimenová nie je prítomná, stratila definitívne poradie. Pýtam sa, či sa chce niekto do rozpravy prihlásiť ústne. Nie je tomu tak. Končím možnosť prihlásiť sa. Pani navrhovateľka, chcete zaujať stanovisko? Áno. Nech sa páči.
Glváč, Martin, podpredseda NR SR (2017-12-05):
Ďakujem. Pán poslanec Blaha.
Viskupič, Marián, poslanec NR SR (2020-09-23):
Ďakujem pekne za slovo. Pán kolega Žiga, no, vraciate sa do rokov Dzurindovej vlády. Dovolím si pripomenúť, že odvtedy ste mali dvanásť rokov silných možností, ako veci vylepšiť, no vylepšili ste to do stavu, ako práve pán podpredseda vlády povedal. Mňa tak z toho vášho vystúpenia zaujalo to, to, čo ste povedali, že tieň podozrenia. Viete, na to je taká anekdota, že sused bol u mňa na návšteve a ja som nevedel nájsť peňaženku. Síce som ju už medzitým našiel, ale tieň podozrenia zostal. Ďakujem.
Bugár, Béla, podpredseda NR SR (2017-03-23):
Pán poslanec Marosz.